പോത്തിനെ കെട്ടിയ കയറില് കുടുങ്ങി ബൈക്ക് യാത്രികന് പരിക്ക് താമരശ്ശേരി: കോരങ്ങാട് കോളിക്കല് റോഡില് അല്ഫോന്സാ സ്കൂളിന് സമീപം പോത്തിനെ കെട്ടിയ കയറില് കുടുങ്ങി ബൈക്ക് യാത്രികന് പരിക്ക്. രാത്രിയില് പോത്തിനെ കൊണ്ടുപോകുന്നതിനിടെ റോഡിന് കുറുകെ വലിച്ച കയറില് ഇതു വഴിപോയ കോരങ്ങാട് വാപ്പനാം പോയില് പി.എം അബ്ദുല് മജീദിന്റെ ബൈക്ക് കുടുങ്ങുകയായിരുന്നു. വെള്ളിയാഴ്ച രാത്രി ഏഴുമണിയോടെ ആയിരുന്നു അപകടം. മജീദിനെ പരിക്കുകളോടെ താമരശ്ശേരി സ്വകാര്യ ഹോസ്പിറ്റലില് പ്രവേശിപ്പിച്ചു. പോത്തിനെ റോഡരികില് കെട്ടുന്നത് നിരന്തരം അപകടങ്ങള്ക്ക് കാരണമാവുമെന്ന് നാട്ടുകാര് ആരോപിച്ചു. രാത്രികാലങ്ങളില് അറവുശാലയിലേക്കുള്ള പോത്തിനെ റോഡില് മേക്കാന് വിടുന്നത് നിത്യ സംഭവമാണ് നിരന്തരം നാട്ടുകാര് പരാതിപ്പെട്ടിട്ടും അറവുശാല നടത്തിപ്പുകാര് ചെവി കൊള്ളില്ലെന്ന് ആക്ഷേപമുണ്ട്.